**ЗАЛЕССЕ Ў ВІХУРЫ ВОЙН І РЭВАЛЮЦЫЙ**

**ЗАЛЕССЕ Ў ПЕРШАЙ СУСВЕТНАЙ ВАЙНЕ**

 1 жніўня 1914 г. пачалася Першая сусветная вайна. Яшчэ ў ліпені 1914 г. пачалася мабілізацыя запасных у войска . З верасня 1915г. па люты 1918г. праз Смаргонскі раён праходзіла лінія руска – германскага фронта . У яго паласе апынуўся былы 16-тысячны горад Смаргонь . У трохкутніку Смаргорь – Вілейка - Маладзечна немцы планавалі знішчыць войскі 10-й арміі , але гэта ім не ўдалося. 16288 жыхароў павінны былі пакінуць горад за тры гадзіны . 810 дзён тут вяліся пазіцыйныя баі . Вёскі Залессе, Міхневічы , Белая, Клідзеняты апынуліся ў зоне баявых дзеянняў. Тут размяшчаліся рускія войскі. Яшчэ да сённяшняга дня захаваліся месцы былых зямлянак у лесе да самага берага ракі Вілія . Каля г. Смаргонь немцы прымянілі новы від зброі , апрабаваны яшчэ раней у Францыі і Польшчы, хімічную , забароненую яшчэ ў 1899г. Гаагскай дэкларацыяй.Вёскі Міхневічы , Залессе , Шутавічы , Белая трапілі ў зону паражэння газаў . У вёсцы Залессе быў размешчаны ў будынку чыгуначнай школы шпіталь № 8 Усерасійскага Земскага Саюза. Кіравала ім графіня Аляксандра Львоўна Талстая ( дачка рускага пісьменніка Льва Мікалааевіча Талстога). У вёсцы Міхневічы таксама размяшчаўся перадвіжны шпіталь № 15 які меў 1 урача . 3-х заўрад-урачоў , 2-х фельдшараў , фармацэўта , 16 сясцёр міласэрнасці , 80 санітараў , 8 палатак на 60 месцаў кожная . Сваімі ўспамінамі аб тых часах падзялілася А. Л. Талстая ў кнізе “ Дочь”. Тут жа ў Залессі пабывалі ў час вайны пісьменнікі Міхаіл Зошчанка і Валянцін Катаеў,ваяваўшыя пад Смаргонямі. Параненых і атручаных лячылі , а памерлых харанілі тут жа ў Залессі. З 1920-х гадоў каля чыгункі стаіць помнік ахвярам той вайны. Па некаторых звестках там пахавана каля 1700 чалавек. Вядома , што прама ў памяшканні чыгуначнай станцыі была зроблена аперацыя кулямётчыку Маліноўскаму Радзіёну Якаўлевічу будучаму Маршалу Савецкага Саюза. У ваколіцах Залесся ваяваў таксама будучы Маршал Савецкага Саюза Барыс Шапашнікаў. У 1916г. сюда ў Залессе прыязджаў расійскі імператар Мікалай II з сынам царэвічам Аляксеем. Пад абстрэлам нямецкай артылерыі і бамбёжкай авіяцыі цар правёў на станцыі палявы агляд войскаў. За гэта Мікалай II быў узнагароджаны баявым ордэнам Святога Георгія , а цэсарэвіч Аляксей – медалём . У чэрвені 1917г. на мітынгах салдат у Залессі і Белай вуступаў Ваенны і Марскі міністр Часовага ўрада А. Ф. Керанскі .

 Для падвоза боепрыпасаў і эвакуацыі параненых у гэты час дзейнічала конна-чыгу-

начная дарога Залессе – Панніззе – Кеўлы. Салдаты ваяваць не хацелі . 2 кастрычніка на станцыі Залессе быў забіты да смерці камандзір запаснага батальёна 132 дывізіі падпалкоўнік Макарэвіч , а 8 кастрычніка ў Залессі адбылася нарада прадстаўнікоў 10 палкоў Сібірскага стралковага корпуса і прынята рашэнне аб перадачы ўсёй улады Саветам.

 4 снежня 1917г. ў м. Солы прадстаўнікамі 2-й, 3-й і 10-й армій начале з С. Шчукіным

падпісалі перамі’е . Аднак 18 лютага 1918г. немцы захапілі Смаргонь ,Залессе і рушылі на Маладзечна . У 1918г. у нашай мясцовасці распачынаецца партызанская барацьба. Адным з кіраўнікоў партызанскага атрада быў Ст. Ал. Ваўпшасаў. Яму актыўна дапамагалі мясцовыя падпольшчыкі начале з Піліпам Яблонскім, членам РКП(б) з 1918г. З 1921 па 1925г. ён з’яўляўся намеснікам партызанскага атрада. У віхуры грамадзянскай вайны апынуўся жыхар в.Алянец Сяльвестр Мяйсак, які скончыў ужо Маладзечанскую настаўніцкую семінарыю. З 1919г. ён знаходзіцца ў Чырвонай Арміі .З 1932 па 1938гг. займаў пасаду намесніка начальніка палітаддзела Галоўнага ўпраўлення пагранаховы і войск АДПУ. З 1935г. меў званне дывізійнага камісара. У 1938г. рэпрасаваны.